CELEX: 32006R1231
Language: et
Date: 2006-08-16 00:00:00
Title: Komisjoni määrus (EÜ) nr 1231/2006, 16. august 2006 , millega muudetakse nõukogu määruse (EMÜ) nr 2377/90 (milles sätestatakse ühenduse menetlus veterinaarravimijääkide piirnormide kehtestamiseks loomsetes toiduainetes) I ja II lisa seoses tseftiofuuri ning polüoksüetüleensorbitaanmonooleaadi ja -trioleaadiga   (EMPs kohaldatav tekst)

17.8.2006   
            
            
               ET
            
            
               Euroopa Liidu Teataja
            
            
               L 225/3
            
         
      KOMISJONI MÄÄRUS (EÜ) nr 1231/2006,
   16. august 2006,
   millega muudetakse nõukogu määruse (EMÜ) nr 2377/90 (milles sätestatakse ühenduse menetlus veterinaarravimijääkide piirnormide kehtestamiseks loomsetes toiduainetes) I ja II lisa seoses tseftiofuuri ning polüoksüetüleensorbitaanmonooleaadi ja -trioleaadiga
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 26. juuni 1990. aasta määrust (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamise kohta loomsetes toiduainetes, (1) eelkõige selle artikleid 2 ja 3,
   võttes arvesse Euroopa Ravimiameti arvamust, mille on sõnastanud veterinaarravimite komitee,
   ning arvestades järgmist:
   
               (1)
            
            
               Kõiki farmakoloogilisi toimeaineid, mida kasutatakse ühenduses toiduloomadele manustamiseks ette nähtud veterinaarravimites, tuleks hinnata vastavalt määrusele (EMÜ) nr 2377/90.
            
         
               (2)
            
            
               Tseftiofuur on praegu lisatud määruse (EMÜ) nr 2377/90 I lisasse veiste ja sigade puhul seoses lihaskoe, rasva, maksa ja neerudega ning ainult veiste puhul seoses piimaga. Tseftiofuuri kannet selles lisas tuleks muuta, et kaasata lambad ning laiendada seda kõikidele imetajatest toiduloomade liikidele seoses lihaskoe, rasva, maksa, neerude ja piimaga.
            
         
               (3)
            
            
               Polüoksüetüleensorbitaanmonooleaat on praegu lisatud määruse (EMÜ) nr 2377/90 II lisasse seoses kõigi toiduloomade liikidega. Polüoksüetüleensorbitaanmonooleaadi kanne selles lisas tuleks asendada polüoksüetüleensorbitaanmonooleaadi ja -trioleaadi kandega kõikide toiduloomade puhul.
            
         
               (4)
            
            
               Seetõttu tuleks määrust (EMÜ) nr 2377/90 vastavalt muuta.
            
         
               (5)
            
            
               Enne käesoleva määruse kohaldamist tuleks kehtestada piisav tähtaeg, et liikmesriigid saaksid seda määrust silmas pidades teha kõik vajalikud kohandused kõnealuste veterinaarravimite müügilubadesse, mis on antud vastavalt Euroopa Parlamendi ja nõukogu 6. novembri 2001. aasta direktiivile 2001/82/EÜ veterinaarravimeid käsitlevate ühenduse eeskirjade kohta. (2)
               
            
         
               (6)
            
            
               Käesoleva määrusega ette nähtud meetmed on kooskõlas veterinaarravimite alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EMÜ) nr 2377/90 I ja II lisa muudetakse vastavalt käesoleva määruse lisale.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Seda kohaldatakse alates 16. oktoobrist 2006.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. august 2006
      
         
            Komisjoni nimel
         
         
            asepresident
         
         Günter VERHEUGEN
         
      
   
   
      (1)  EÜT L 224, 18.8.1990, lk 1. Määrust on viimati muudetud komisjoni määrusega (EÜ) nr 1055/2006 (ELT L 192, 13.7.2006, lk 3).
   
      (2)  EÜT L 311, 28.11.2001, lk 1. Direktiivi on viimati muudetud direktiiviga 2004/28/EÜ (ELT L 136, 30.4.2004, lk 58).
   
      LISA
      A.   Määruse (EMÜ) nr 2377/90 I lisasse (nimekiri farmakoloogilistest toimeainetest, mille suhtes kehtivad jääkide piirnormid) lisatakse järgmine aine.
      1.   Antibakteriaalsed ained
      1.2.   Antibiootikumid
      1.2.2.   Tsefalosporiinid
      
         
                     Farmakoloogilised toimeained
                  
                  
                     Markerjääk
                  
                  
                     Loomaliigid
                  
                  
                     Jääkide piirnormid
                  
                  
                     Sihtkude
                  
               
                     “Tseftiofuur
                     
                  
                  
                     Kõikide beetalaktaamstruktuure sisaldavate jääkide summa väljendatuna desfuroüültseftiofuurina
                  
                  
                     Kõik imetajatest toiduloomade liigid
                  
                  
                     1 000 μg/kg
                  
                  
                     Lihaskude
                  
               
                     2 000 μg/kg
                  
                  
                     Rasv (1)
                     
                  
               
                     2 000 μg/kg
                  
                  
                     Maks
                  
               
                     6 000 μg/kg
                  
                  
                     Neer
                  
               
                     100 μg/kg
                  
                  
                     Piim
                  
               
      B.   Määruse (EMÜ) nr 2377/90 II lisasse (nimekiri ainetest, mille suhtes ei kehti jääkide piirnormid) lisatakse järgmine aine.
      3.   Ained, mida peetakse üldiselt ohutuks
      
         
                     Farmakoloogilised toimeained
                  
                  
                     Loomaliigid
                  
               
                     “Polüoksüetüleensorbitaanmonooleaat ja -trioleaat
                     
                  
                  
                     Kõik toiduloomade liigid”
                  
               
      
         (1)  Sigade puhul tähendab kõnealune jääkide piirnorm “nahka ja rasva loomulikes proportsioonides”.”